  Виталий Пронин Красногорск ёросысь егит специалистъёслы 10 корка пуктэмын луоз. Улон инты нырысь ик висъяськоз гурт удысын тыршисьёслы.Та ужпум сэрттэмын-пертчемын Президент дорын. Кызьы вераз Красногорск ёрослэн йырыз Владимир Корепанов, отысь гурт удысын али вылӥ но шоро-куспо тодон-валанъёсын 95 специалист тырше. Хозяйствоосын уг тырмо скал кыскисьёс, пудо сюдӥсьёс, механизаторъёс. Куд-ог СПК-осы ужасьёсты палэнысь гуртъёсысь солань-талань нуллоно луэ.Та лэчыт ужпумез сэрттон-пертчон вылысь ик 2012-тӥ-2013-тӥ аръёсы Красногорск ёросын специалистъёслы коркаос пуктыны чакламын. Нырысетӥосыз ӝутэмын луозы ни туэ ик Багыр гуртын но Дёбы, Курья черкогуртъёсын.- Ваньзэ лэсьтоно, специалистъёс гуртъёсысь медаз кошке шуыса, - вераз пумиськон дыръя Александр Волков. - Со понна соослы улыны но ужаны ӟеч условиос кылдытоно. Улон юртъёс пуктом республикалэн бюджетэз чотын. Малпаськом, Красногорск палан кылдэм шуг-секытъёсты матысь дыре вормыны быгатом. Отӥяз мукет ёросъёсысь югдурез но чаклано, кулэ ке, отчы но коркаос пуктоно.Президент куриз на: Гурт удысъя но сиён-юонъя министерство мед чаклалоз специалистъёслы улон инты висъян радлыкез, нош Лэсьтӥськонъя, архитектурая но улон инты политикая министерство ӝегатскытэк мед мытоз пуктӥськон ужъёсты. Огкылэ вуэмын: специалистъёслы юртъёс 50-60 квадрат метръемесь луыны кулэ, вӧзаз висъяно на сад-бакча.Элина Васильева.  